02014R1031 — HU — 08.08.2015 — 002.002

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:









▼B

A BIZOTTSÁG 1031/2014/EU FELHATALMAZÁSON ALAPULÓ RENDELETE

(2014. szeptember 29.)

az egyes gyümölcs- és zöldségfélék termelőinek nyújtandó további ideiglenes rendkívüli támogatási intézkedések megállapításáról







1. cikk

Tárgy és hatály

(1) Ez a rendelet szabályokat állapít meg az 1308/2013/EU rendelet 154. cikkének megfelelően elismert gyümölcs- és zöldségágazati termelői szervezetek és az ilyen szervezetben tagsággal nem rendelkező termelők számára nyújtandó ideiglenes rendkívüli uniós támogatási intézkedések tekintetében.

Ezek az ideiglenes rendkívüli uniós támogatási intézkedések a termékkivonási, be nem takarítási és zöldszüreti műveletekre vonatkoznak.

(2) Az (1) bekezdésben említett támogatás a gyümölcs- és zöldségágazat alábbi, frissen fogyasztásra szánt termékei tekintetében nyújtandó:

a) a 0702 00 00 KN-kód alá tartozó paradicsom;

b) a 0706 10 00 KN-kód alá tartozó sárgarépa;

c) a 0704 90 10 KN-kód alá tartozó káposzta;

d) a 0709 60 10 KN-kód alá tartozó édes paprika;

e) a 0704 10 00 KN-kód alá tartozó karfiol és brokkoli;

f) a 0707 00 05 KN-kód alá tartozó uborka;

g) a 0707 00 90 KN-kód alá tartozó apró uborka;

h) a 0709 51 00 KN-kód alá, az Agaricus nemhez tartozó ehető gomba;

i) a 0808 10 KN-kód alá tartozó alma;

j) a 0808 30 KN-kód alá tartozó körte;

k) a 0809 40 05 KN-kód alá tartozó szilva;

l) a 0810 20 , 0810 30 és 0810 40 kód alá tartozó bogyós gyümölcs;

m) a 0806 10 10 KN-kód alá tartozó friss csemegeszőlő;

n) a 0810 50 00 KN-kód alá tartozó kivi;

o) a 0805 10 20 KN-kód alá tartozó édes narancs;

p) a 0805 20 10 KN-kód alá tartozó clementine;

q) a 0805 20 30 , 0805 20 50 , 0805 20 70 és 0805 20 90 KN-kód alá tartozó mandarin (ideértve a tangerine és a satsuma fajtát is); wilking és hasonló citrushibridek;

▼M1

r) a 0805 50 10 KN-kód alá tartozó citrom;

▼M2

s) a 0809 30 KN-kód alá tartozó őszibarack és nektarin.

▼M1

(3) Az (1) bekezdésben említett támogatás egy olyan időszakra vonatkozik, amely a következő alidőszakokra tagolódik:

a) a 2014. szeptember 30-tól a 2. cikk (1) bekezdése szerinti mennyiségek egyes érintett tagállamokban történő elfogyásának időpontjáig vagy a 2014. december 31-ig tartó időszak attól függően, melyik időpont a korábbi;

b) a 2015. január 1-jétől a 2. cikk (1) bekezdése szerinti mennyiségek egyes érintett tagállamokban történő elfogyásának időpontjáig vagy a 2015. június 30-ig tartó időszak attól függően, melyik időpont a korábbi;

▼M2

c) a 2015. augusztus 8-tól a 2. cikk (1) bekezdése szerinti mennyiségek egyes érintett tagállamokban történő elfogyásának időpontjáig vagy a 2016. június 30-ig tartó időszak attól függően, melyik időpont a korábbi.

▼B

2. cikk

A tagállamok számára előirányzott maximális mennyiség

▼M1

(1) Az 1. cikk (1) bekezdésében említett támogatást az alábbi termékmennyiségek vonatkozásában kell a tagállamok rendelkezésére bocsátani:

a) az 1. cikk (3) bekezdésének a) pontja szerinti időszak vonatkozásában az I. mellékletben meghatározott mennyiségek;

b) az 1. cikk (3) bekezdésének b) pontja szerinti időszak vonatkozásában az Ia. mellékletben meghatározott mennyiségek;

▼M2

c) az 1. cikk (3) bekezdésének c) pontja szerinti időszak vonatkozásában az Ib. mellékletben meghatározott mennyiségek.

▼M2

Az 1. cikk (3) bekezdésének a) és c) pontja szerinti minden időszak vonatkozásában valamennyi tagállamban igénybe vehető a támogatás termékkivonási, zöldszüreti és be nem takarítási műveletek tekintetében is az 1. cikk (2) bekezdésében említett termékek közül egy vagy több esetében, aszerint, hogy az adott tagállam miként állapítja meg, feltéve, hogy az érintett további mennyiség a szóban forgó időszakok egyikében sem haladja meg a tagállamonkénti 3 000 tonnát.

▼B

(2) Az (1) bekezdésben említett, tagállamonkénti mennyiség tekintetében a tagállamok határozhatják meg az egyes termékek vagy termékcsoportok tekintetében ingyenes szétosztásra és az ingyenes szétosztástól eltérő rendeltetésekre szánt, piacról kivont mennyiségeket, illetve a zöld szüret és be nem takarítás által érintett megfelelő területet.

▼M2

(3) Amennyiben a valamely tagállamban 2014. szeptember 30. és 2015. június 30. között ténylegesen kivont mennyiségek egy, az I. mellékletben vagy az Ia. mellékletben meghatározott termékkategória esetében nem érik el az adott tagállam számára a szóban forgó termékkategória tekintetében előirányzott teljes mennyiségek 5 %-át, a tagállam dönthet úgy, hogy nem használja fel az Ib. mellékletben előirányzott mennyiséget. Ebben az esetben az érintett tagállam 2015. október 31-ig értesíti a Bizottságot a döntéséről. Az értesítés időpontjától kezdve az adott tagállamban végzett műveletek nem támogathatók e rendelet alapján.

A tagállamok az alábbi időpontokig dönthetnek úgy, hogy nem használják fel az (1) bekezdés második albekezdésében említett 3 000 tonnányi mennyiséget vagy annak egy részét:

— 2014. október 31-ig az 1. cikk (3) bekezdésének a) pontjában említett időszak vonatkozásában,

— 2015. október 31-ig az 1. cikk (3) bekezdésének c) pontjában említett időszak vonatkozásában.

Az érintett tagállam a fent említett időpontokig értesíti a Bizottságot a fel nem használt mennyiségekről. Az értesítés időpontjától kezdve az adott tagállamban végzett műveletek nem támogathatók e rendelet alapján.

▼B

3. cikk

Az előirányzott mennyiség termelők közötti elosztása

A tagállamok a 2. cikkben említett mennyiségeket a termelői szervezetek és a termelői szervezetben tagsággal nem rendelkező termelők között a jelentkezések sorrendjében osztják ki.

A tagállamok azonban dönthetnek úgy, hogy ettől eltérő rendszert alakítanak ki a mennyiségek elosztására, feltéve hogy a kialakított rendszer működése objektív és megkülönböztetésmentes kritériumokon alapul. E célból a tagállamok figyelembe vehetik azt a körülményt, hogy az Oroszország által bevezetett importtilalom milyen mértékben érinti az adott termelőket.

4. cikk

A termékek piacról való kivonása kapcsán a termelői szervezetek számára nyújtott pénzügyi támogatás

(1) Az e rendelet 1. cikkének (2) bekezdésében említett termékeknek az e rendelet 1. cikkének (3) bekezdésében említett időszakban történő piacról való kivonásához, akár az 1308/2013/EU rendelet 34. cikkének (4) bekezdése szerinti ingyenes szétosztás céljából, akár az ingyenes szétosztástól eltérő célból történik, uniós pénzügyi támogatást kell nyújtani.

(2) Az 1308/2013/EU rendelet 34. cikkének (4) bekezdésében és az 543/2011/EU végrehajtási rendelet 79. cikkének (2) bekezdésében említett 5 %-os felső határ nem alkalmazandó az e rendelet 1. cikkének (2) bekezdésében említett termékek esetében, amennyiben azok piacról való kivonására az e rendelet 1. cikke (3) bekezdésében említett időszakban kerül sor.

(3) Az e rendelet 1. cikkének (2) bekezdésében említett, de az 543/2011/EU végrehajtási rendelet XI. mellékletében nem szereplő termékek esetében a maximális támogatási összegek e rendelet II. mellékletében kerülnek megállapításra.

(4) Paradicsom esetében a maximális támogatási összeg az 543/2011/EU végrehajtási rendelet XI. mellékletében a november 1. és május 31. közötti időszakra megállapított összeg.

(5) Az 1308/2013/EU rendelet 34. cikkének (1) bekezdésétől eltérve az ingyenes szétosztástól eltérő célból végzett kivonásokhoz nyújtott uniós pénzügyi támogatás összege az 543/2011/EU végrehajtási rendelet XI. mellékletében és az e rendelet II. mellékletében az egyéb rendeltetések esetére megállapított maximális támogatási összegek 75 %-a.

(6) Az (1) bekezdés szerinti uniós pénzügyi támogatás abban az esetben is nyújtható a termelői szervezetek részére, ha azok operatív programjában és a tagállamok nemzeti stratégiáiban nem szerepelnek ilyen piacról való kivonási műveletek. Az 1308/2013/EU rendelet 32. cikkének (2) bekezdése és az 543/2011/EU végrehajtási rendelet 55. cikkének (4) bekezdése nem alkalmazandó az e cikk értelmében nyújtott uniós pénzügyi támogatásra.

(7) Az (1) bekezdés szerinti uniós pénzügyi támogatást nem kell figyelembe venni az 1308/2013/EU rendelet 34. cikkének (2) bekezdésében említett maximális mérték kiszámításakor.

(8) Az 1308/2013/EU rendelet 33. cikke (3) bekezdésének negyedik albekezdése szerinti, a kiadások egyharmadában megállapított értékhatár és az 543/2011/EU végrehajtási rendelet 66. cikke (3) bekezdésének c) pontja szerinti, a működési alap összegének legfeljebb 25 %-os növelésére vonatkozó korlátozás nem alkalmazandó az e rendelet 1. cikkének (2) bekezdésében említett termékek kivonási műveletei kapcsán felmerült kiadásokra, amennyiben azok piacról való kivonására az e rendelet 1. cikke (3) bekezdésében említett időszakban kerül sor.

(9) Az e cikkel összhangban felmerült kiadásokat a termelői szervezet működési alapjához kell számítani.

5. cikk

A termékek piacról való kivonása kapcsán a termelői szervezetekben tagsággal nem rendelkező termelők számára nyújtandó pénzügyi támogatás

(1) Uniós pénzügyi támogatás nyújtandó az elismert termelői szervezetben tagsággal nem rendelkező gyümölcs- és zöldségtermelők számára e cikkel összhangban a következő esetekben:

a) termékeik piacról való kivonása az 1308/2013/EU rendelet 34. cikke (4) bekezdésének megfelelően ingyenes szétosztás céljából;

b) termékeik piacról való kivonása az ingyenes szétosztástól eltérő célból.

Az első albekezdés a) pontjában említett piacról való kivonás esetében a pénzügyi támogatás maximális összege az 543/2011/EU végrehajtási rendelet XI. mellékletében illetve az e rendelet II. mellékletében megállapított összegeknek felel meg.

Paradicsom esetében a maximális támogatási összeg az 543/2011/EU végrehajtási rendelet XI. mellékletében a november 1. és május 31. közötti időszakra megállapított összeg.

Az első albekezdés b) pontjában említett piacról való kivonás esetében a pénzügyi támogatás maximális összege az 543/2011/EU végrehajtási rendelet XI. mellékletében illetve az e rendelet II. mellékletében megállapított összegek 50 %-a.

Paradicsom esetében a maximális támogatási összeg az 543/2011/EU végrehajtási rendelet XI. mellékletében a november 1. és május 31. közötti időszakra vonatkozó összeg 50 %-a.

(2) Az (1) bekezdésben említett pénzügyi támogatás akkor nyújtható, ha az 1. cikk (2) bekezdésében említett termékeket az 1. cikk (3) bekezdésében említett időszakban vonják ki a piacról.

(3) A termelőknek az e cikk keretében leadandó teljes mennyiségről szerződést kell kötniük egy elismert termelői szervezettel. A termelői szervezetek elfogadnak minden ésszerű kérelmet az elismert termelői szervezetben tagsággal nem rendelkező termelőktől. A tagsággal nem rendelkező termelők által leadott termékmennyiségeknek összhangban kell lenniük a helyi terméshozammal és az érintett területtel.

(4) Az elismert termelői szervezetben tagsággal nem rendelkező termelők számára a pénzügyi támogatást a velük szerződő termelői szervezet fizeti ki.

A termelői szervezet visszatartja a termékek kivonása kapcsán nála felmerült valós költségeknek megfelelő összeget. E költségeket számlával kell igazolnia.

(5) Kellően indokolt esetben, például amennyiben egy adott tagállamban alacsony fokú a termelők termelői szervezetekbe való tömörülése, egy tagállam megkülönböztetéstől mentes módon lehetővé teheti, hogy az elismert termelői szervezetben tagsággal nem rendelkező termelők a (3) bekezdésben említett szerződés megkötése helyett a tagállam illetékes hatóságát értesítsék. Az ilyen értesítésekre az 543/2011/EU végrehajtási rendelet 78. cikkének rendelkezései értelemszerűen alkalmazandók. A tagsággal nem rendelkező termelők által leadott termékmennyiségeknek összhangban kell lenniük a helyi terméshozammal és az érintett területtel.

Ebben az esetben az uniós pénzügyi támogatást a tagállam hatósága fizeti ki közvetlenül a termelő részére. Ennek lehetővé tétele érdekében a tagállamok vagy új rendelkezéseket és eljárásokat fogadnak el, vagy módosítják meglévő nemzeti rendelkezéseiket és eljárásaikat.

(6) Amennyiben egy termelői szervezet elismerését az 543/2011/EU végrehajtási rendelet 114. cikkének (2) bekezdésével összhangban felfüggesztették, annak tagjait e cikk alkalmazásában úgy kell tekinteni, mint akik nem rendelkeznek tagsággal elismert termelői szervezetben.

(7) E cikk tekintetében az 1308/2013/EU rendelet és az 543/2011/EU végrehajtási rendelet, valamint e rendelet 4. cikkének (6)–(9) bekezdése értelemszerűen alkalmazandó.

6. cikk

Be nem takarítás és zöld szüret kapcsán a termelői szervezetek számára nyújtandó pénzügyi támogatás

(1) Uniós pénzügyi támogatás nyújtandó be nem takarítás és a zöld szüret kapcsán, ha az 1. cikk (2) bekezdésében említett termékek be nem takarítására vagy zöld szüretére az 1. cikk (3) bekezdésében említett időszakban kerül sor.

(2) A zöld szüretre vonatkozó támogatás kizárólag olyan termékek esetében nyújtható, amelyek ténylegesen a termőföldön vannak, és amelyek betakarítására valóban éretlenül kerül sor. Az 543/2011/EU végrehajtási rendelet 85. cikkének (4) bekezdésétől eltérve a tagállamok úgy állapítják meg az uniós hozzájárulást és a termelői szervezet hozzájárulását egyaránt tartalmazó be nem takarítási és zöldszüreti támogatás hektáronkénti összegét, hogy az az 543/2011/EU végrehajtási rendelet XI. mellékletében illetve az e rendelet II. mellékletében az ingyenes szétosztástól eltérő célból való kivonás tekintetében megállapított összeg legfeljebb 90 %-ának feleljen meg. Paradicsom esetében e támogatás összege az 543/2011/EU végrehajtási rendelet XI. mellékletében a november 1. és május 31. közötti időszak tekintetében az ingyenes szétosztástól eltérő célból való kivonásra vonatkozó összeg 90 %-a.

Az 1308/2013/EU rendelet 34. cikkének (4) bekezdésétől eltérve a be nem takarítás és a zöld szüret kapcsán nyújtható uniós pénzügyi támogatás az első albekezdés értelmében a tagállamok által megállapított összeg 75 %-a.

(3) Az 543/2011/EU végrehajtási rendelet 85. cikke (3) bekezdésének első albekezdésétől eltérve az említett rendelet 84. cikke (1) bekezdésének b) pontjában említett be nem takarítás akkor is alkalmazható az e rendelet 1. cikkének (2) bekezdésében említett termékek kapcsán az 1. cikk (3) bekezdésében említett időszakban, ha a rendes termelési ciklus alatt az érintett termőterületen már megvalósult kereskedelmi termelés. Ebben az esetben az e cikk (2) bekezdésében említett támogatás összegét arányosan csökkenteni kell a termelői szervezet készletnyilvántartásaiban illetve számviteli nyilvántartásaiban szereplő információk alapján már betakarított termékmennyiségre figyelemmel.

(4) Az uniós pénzügyi támogatás abban az esetben is nyújtható, ha a termelői szervezetek operatív programjában és a tagállamok nemzeti stratégiáiban nem szerepelnek ilyen műveletek. Az 1308/2013/EU rendelet 32. cikkének (2) bekezdése és az 543/2011/EU végrehajtási rendelet 55. cikkének (4) bekezdése nem alkalmazandó az e cikk értelmében nyújtott uniós pénzügyi támogatásra.

(5) Az 1308/2013/EU rendelet 33. cikke (3) bekezdésének negyedik albekezdése szerinti, a kiadások egyharmadában megállapított értékhatár és az 543/2011/EU végrehajtási rendelet 66. cikke (3) bekezdésének c) pontja szerinti, a működési alap összegének legfeljebb 25 %-os növelésére vonatkozó korlátozás nem alkalmazandó az e cikk (1) bekezdésében említett intézkedésekre az e rendelet 1. cikkének (2) bekezdésében említett termékek kapcsán az 1. cikk (3) bekezdésében említett időszakban fordított kiadásokra.

(6) Ezt az uniós pénzügyi támogatást nem kell figyelembe venni az 1308/2013/EU rendelet 34. cikke (2) bekezdésében említett maximális mérték kiszámításakor.

(7) Az e cikkel összhangban felmerült kiadásokat a termelői szervezet működési alapjához kell számítani.

7. cikk

Termelői szervezetben tagsággal nem rendelkező termelők pénzügyi támogatása be nem takarítás és zöld szüret esetén

(1) Uniós pénzügyi támogatás nyújtandó az elismert termelői szervezetben tagsággal nem rendelkező termelők számára be nem takarítás és zöld szüret kapcsán, ha az 1. cikk (2) bekezdésében említett termékek be nem takarítására vagy zöld szüretére az 1. cikk (3) bekezdésében említett időszakban kerül sor.

Az 543/2011/EU végrehajtási rendelet 85. cikkének (3) bekezdésétől eltérve:

a) zöld szüret kapcsán kizárólag olyan termékek esetében nyújtható támogatás, amelyek ténylegesen a termőföldön vannak, és amelyek betakarítására valóban éretlenül kerül sor a szokásos betakarítási időszak kezdete előtt;

b) be nem takarítás nem alkalmazható olyan területen, ahol a rendes termelési ciklusban már megvalósult kereskedelmi termelés;

c) zöld szüret és be nem takarítás semmilyen körülmények között nem alkalmazható ugyanarra a termékre és ugyanarra a területre.

(2) A be nem takarítás és zöld szüret kapcsán nyújtható uniós pénzügyi támogatás összege a tagállamok által az 6. cikk (2) bekezdésének megfelelően megállapított összegek 50 %-a.

(3) Az elismert termelői szervezetben tagsággal nem rendelkező termelők a tagállam illetékes hatóságát értesítik az 543/2011/EU végrehajtási rendelet 85. cikke (1) bekezdésének a) pontja értelmében a tagállam által elfogadott részletes előírásokkal összhangban.

Ebben az esetben az uniós pénzügyi támogatást a tagállam hatósága fizeti ki közvetlenül a termelő részére. Ennek lehetővé tétele érdekében a tagállamok vagy új rendelkezéseket és eljárásokat fogadnak el, vagy módosítják meglévő nemzeti rendelkezéseiket és eljárásaikat.

(4) Amennyiben egy termelői szervezet elismerését az 543/2011/EU végrehajtási rendelet 114. cikkének (2) bekezdésével összhangban felfüggesztették, annak tagjait e cikk alkalmazásában úgy kell tekinteni, mint akik nem rendelkeznek tagsággal elismert termelői szervezetben.

(5) E cikk tekintetében az 1308/2013/EU rendelet és az 543/2011/EU végrehajtási rendelet értelemszerűen alkalmazandó.

8. cikk

A piacról való kivonás, a be nem takarítás és a zöld szüret ellenőrzése

(1) A 4. és az 5. cikkben említett piacról való kivonások kapcsán az 543/2011/EU végrehajtási rendelet 108. cikkének megfelelő elsőfokú ellenőrzéseket kell végrehajtani. Az ellenőrzéseknek azonban a piacról kivont termékek mennyiségének legalább 10 %-ára és az e rendelet 4. cikkében említett uniós pénzügyi támogatást igénybe vevő termelői szervezetek legalább 10 %-ára ki kell terjedniük.

Ugyanakkor a 5. cikk (5) bekezdésében említett piacról való kivonások esetében az elsőfokú ellenőrzéseknek a kivont termékmennyiség 100 %-ára ki kell terjedniük.

(2) A 6. és a 7. cikk szerinti be nem takarításra és zöld szüretre az 543/2011/EU végrehajtási rendelet 110. cikkében előírt ellenőrzéseket és feltételeket kell alkalmazni, azonban e rendelet 6. cikke (3) bekezdésének alkalmazásában eltekintve attól a követelménytől, hogy nem kerülhet sor részleges betakarításra. Az ellenőrzéseknek az érintett termőterületek legalább 25 %-ára ki kell terjedniük.

A 7. cikkben említett be nem takarítás és zöld szüret esetében az ellenőrzéseknek az érintett termőterületek 100 %-ára ki kell terjedniük.

(3) A 4. és az 5. cikkben említett piacról való kivonások kapcsán az 543/2011/EU végrehajtási rendelet 109. cikkének megfelelő másodfokú ellenőrzéseket kell végrehajtani. Azonban az elsőfokú ellenőrzésen átesett jogalanyok legalább 40 %-ánál helyszíni ellenőrzéseket kell végezni, és a piacról kivont termékmennyiség legalább 5 %-át ellenőrizni kell.

(4) A tagállamoknak megfelelő ellenőrzések segítségével kell gondoskodniuk arról, hogy a piacról való kivonás, a be nem takarítás és a zöld szüret paradicsom esetében csak a frissen fogyasztásra szánt fajtaváltozatokat érintse.

9. cikk

Az uniós pénzügyi támogatás kérelmezése és kifizetése

▼M2

(1) A termelői szervezeteknek az 1. cikk (3) bekezdésének a) pontjában említett időszakban végrehajtott műveletek vonatkozásában 2015. január 31-ig, az 1. cikk (3) bekezdésének b) pontjában említett időszakban végrehajtott műveletek vonatkozásában 2015. július 31-ig, az 1. cikk (3) bekezdésének c) pontjában említett időszakban végrehajtott műveletek vonatkozásában pedig 2016. július 31-ig kell kérelmezniük a 4., az 5. és a 6. cikk szerinti uniós pénzügyi támogatás kifizetését.

(2) A termelői szervezeteknek az e rendelet 1. cikke (3) bekezdésének a) pontjában említett időszakban végrehajtott műveletek vonatkozásában 2015. január 31-ig, az e rendelet 1. cikke (3) bekezdésének b) pontjában említett időszakban végrehajtott műveletek vonatkozásában 2015. július 31-ig, az e rendelet 1. cikke (3) bekezdésének c) pontjában említett időszakban végrehajtott műveletek vonatkozásában pedig 2016. július 31-ig kell kérelmezniük az 543/2011/EU végrehajtási rendelet 72. cikke szerinti eljárásnak megfelelően az e rendelet 4. és 6. cikke szerinti teljes uniós pénzügyi támogatás kifizetését.

▼B

(3) A termelői szervezetben tagsággal nem rendelkező és elismert termelői szervezettel szerződést nem kötött termelők ►M1 az (1) bekezdésben említett határidőkig ◄ kérik a tagállam által kijelölt illetékes hatóságnál az 5. és a 7. cikk szerinti uniós pénzügyi támogatás kifizetését.

(4) Az (1), a (2) és a (3) bekezdésben említett kérelmekhez mellékelni kell az érintett uniós támogatási összeg igazolására alkalmas dokumentumokat, valamint a kérelmező írásos nyilatkozatát arról, hogy nem részesült kettős uniós vagy nemzeti finanszírozásban, illetve biztosítási kártérítésben az e fejezet értelmében uniós pénzügyi támogatásra jogosult műveletek tekintetében

10. cikk

Értesítések

(1) ►M2 A tagállamok az 1. cikk (3) bekezdésének a) pontjában említett időszak tekintetében 2014. szeptember 30-ig, 2014. október 15-ig, 2014. október 31-ig, 2014. november 15-ig, 2014. november 30-ig, 2014. december 15-ig, 2014. december 31-ig, 2015. január 15-ig, 2015. január 31-ig és 2015. február 15-ig, az 1. cikk (3) bekezdésének b) pontjában említett időszak tekintetében 2015. szeptember 30-ig minden hónap 15. és utolsó napjáig, az 1. cikk (3) bekezdésének c) pontjában említett időszak tekintetében pedig 2016. szeptember 30-ig minden hónap 15. és utolsó napjáig minden egyes termék tekintetében megküldik a Bizottságnak a következő információkat: ◄

a) ingyenes szétosztás céljából a piacról kivont mennyiség;

b) az ingyenes szétosztástól eltérő célból a piacról kivont mennyiség;

c) a zöld szürettel és be nem takarítással érintett megfelelő terület;

d) az a), b) és c) pontban említett mennyiségek és területek tekintetében felmerülő összes kiadás.

Az értesítéseknek csak a már végrehajtott műveletekre kell vonatkozniuk.

Ezeket az értesítéseket a tagállamok a III. mellékletben található formanyomtatvány használatával állítják össze.

▼M2

(2) Az első értesítéssel egyidejűleg a tagállamok értesítik a Bizottságot a IV. mellékletben található formanyomtatvány használatával azokról a támogatási összegekről, amelyeket az 543/2011/EU végrehajtási rendelet 79. cikkének (1) bekezdésével vagy 85. cikkének (4) bekezdésével, valamint e rendelet 4., 5. vagy 6. cikkével összhangban állapítottak meg.

▼M1

11. cikk

Az uniós pénzügyi támogatás kifizetése

A kifizetések kapcsán felmerült tagállami kiadások csak akkor jogosítanak uniós pénzügyi támogatásra, ha a kifizetésekre az alábbi időpontokig sor került:

a) 2015. június 30. az 1. cikk (3) bekezdésének a) pontja szerinti időszakban végrehajtott műveletek vonatkozásában;

b) 2015. szeptember 30. az 1. cikk (3) bekezdésének b) pontja szerinti időszakban végrehajtott műveletek vonatkozásában;

▼M2

c) 2016. szeptember 30. az 1. cikk (3) bekezdésének c) pontja szerinti időszakban végrehajtott műveletek vonatkozásában.

▼B

12. cikk

Hatálybalépés

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.









I. MELLÉKLET

▼M1

A tagállamonként előirányzott maximális termékmennyiség a 2. cikk (1) bekezdésének a) pontja szerint

▼B







(tonna) Alma és körte Szilva, csemegeszőlő és kivi Paradicsom, sárgarépa, édes paprika, uborka és apró uborka Narancs, clementine és mandarin Belgium 43 300 1 380 14 750 0 Németország 13 100 0 0 0 Görögország 5 100 28 475 750 10 750 Spanyolország 8 700 6 900 20 400 58 600 Franciaország 28 950 500 1 600 0 Horvátország 1 050 0 0 7 900 Olaszország 35 805 38 845 0 2 620 Ciprus 0 0 0 16 220 Litvánia 0 0 4 000 0 Magyarország 725 570 0 0 Hollandia 22 200 0 6 800 0 Lengyelország 18 750 0 0 0 Portugália 4 120 225 0 0

▼M1









Ia. MELLÉKLET

A tagállamonként előirányzott maximális termékmennyiség a 2. cikk (1) bekezdésének b) pontja szerint







(tonna) Alma és körte Szilva, csemegeszőlő és kivi Paradicsom, sárgarépa, édes paprika, uborka és apró uborka Narancs, clementine, mandarin és citrom Belgium 21 200 0 13 200 0 Németország 3 450 0 0 0 Görögország 200 3 100 2 000 0 Spanyolország 300 0 26 650 15 775 Franciaország 3 800 0 1 450 0 Olaszország 8 400 3 800 0 0 Ciprus 0 0 0 1 750 Litvánia 0 0 6 000 0 Hollandia 9 700 0 24 650 0 Ausztria 500 0 0 0 Lengyelország 155 700 0 18 650 0 Portugália 350 0 0 0

▼M2









Ib. MELLÉKLET

A tagállamonként előirányzott maximális termékmennyiség a 2. cikk (1) bekezdésének c) pontja szerint







(tonna) Alma és körte Szilva, csemegeszőlő és kivi Paradicsom, sárgarépa, édes paprika, uborka és apró uborka Narancs, clementine, mandarin és citrom Őszibarack és nektarin Bulgária 0 0 0 0 950 Belgium 85 650 0 16 750 0 0 Németország 6 200 0 0 0 0 Görögország 2 500 16 300 1 350 7 950 20 900 Spanyolország 7 600 5 000 22 900 55 450 38 400 Franciaország 12 150 0 3 250 0 450 Horvátország 2 150 0 0 3 200 0 Olaszország 17 550 15 300 650 3 300 9 250 Ciprus 0 0 0 11 850 0 Lettország 500 0 1 250 0 0 Litvánia 0 0 3 000 0 0 Magyarország 0 300 0 0 0 Hollandia 22 950 0 22 800 0 0 Ausztria 2 050 0 0 0 0 Lengyelország 296 200 1 750 31 500 0 1 900 Portugália 3 600 0 0 0 0

▼B









II. MELLÉKLET

A piacról való kivonásra vonatkozó maximális támogatási összegek az 543/2011/EU végrehajtási rendelet XI. mellékletében nem szereplő termékek esetében e rendelet 4., 5. és 6. cikke szerint







Termék Maximális támogatás (EUR/100 kg) Ingyenes szétosztás Egyéb rendeltetések Sárgarépa 12,81 8,54 Káposzta 5,81 3,88 Édes paprika 44,4 30 Brokkoli 15,69 10,52 Uborka és apró uborka 24 16 Ehető gomba 43,99 29,33 Szilva 34 20,4 Bogyós gyümölcs 12,76 8,5 Friss csemegeszőlő 39,16 26,11 Kivi 29,69 19,79

▼M2









III. MELLÉKELET

A 10. cikk szerinti értesítési sablonok

ÉRTESÍTÉS TERMÉKKIVONÁSRÓL – INGYENES SZÉTOSZTÁS







Tagállam:… Vonatkozó időszak:… Dátum:…







Termék Termelői szervezetek Nem tag termelők Teljes mennyiség (t) Teljes uniós pénzügyi támogatás (EUR) Mennyiség (t) Uniós pénzügyi támogatás (EUR) Mennyiség (t) Uniós pénzügyi támogatás (EUR) kivonás szállítás válogatás és csomagolás ÖSSZESEN kivonás szállítás válogatás és csomagolás ÖSSZESEN (a) (b) (c) (d) (e) = (b) + (c) + (d) (f) (g) (h) (i) (j) = (g) + (h) + (i) (k) = (a) + (f) (l) = (e) + (j) Alma Körte Alma és körte összesen Paradicsom Sárgarépa Édes paprika Uborka és apró uborka Zöldségfélék összesen Szilva Friss csemegeszőlő Kivi Egyéb gyümölcsfélék összesen Narancs Clementine Mandarin Citrom Citrusfélék összesen Őszibarack Nektarin Őszibarack és nektarin összesen Káposzta Karfiol és brokkoli Ehető gomba Bogyós gyümölcs Egyéb termékek összesen ÖSSZESEN * Minden egyes értesítéshez külön Excel munkalapot kell kitölteni.

ÉRTESÍTÉS TERMÉKKIVONÁSRÓL – EGYÉB RENDELTETÉSEK







Tagállam:… Vonatkozó időszak:… Dátum:…







Termék Termelői szervezetek Nem tag termelők Teljes mennyiség (t) Teljes uniós pénzügyi támogatás (EUR) Mennyiség (t) Uniós pénzügyi támogatás (EUR) Mennyiség (t) Uniós pénzügyi támogatás (EUR) (a) (b) (c) (d) (e) = (a) + (c) (f) = (b) + (d) Alma Körte Alma és körte összesen Paradicsom Sárgarépa Édes paprika Uborka és apró uborka Zöldségfélék összesen Szilva Friss csemegeszőlő Kivi Egyéb gyümölcsfélék összesen Narancs Clementine Mandarin Citrom Citrusfélék összesen Őszibarack Nektarin Őszibarack és nektarin összesen Káposzta Karfiol és brokkoli Ehető gomba Bogyós gyümölcs Egyéb termékek összesen ÖSSZESEN * Minden egyes értesítéshez külön Excel munkalapot kell kitölteni.

ÉRTESÍTÉS BE NEM TAKARÍTÁSRÓL ÉS ZÖLD SZÜRETRŐL







Tagállam:… Vonatkozó időszak:… Dátum:…







Termék Termelői szervezetek Nem tag termelők Teljes mennyiség (t) Teljes uniós pénzügyi támogatás (EUR) Terület (ha) Mennyiség (t) Uniós pénzügyi támogatás (EUR) Terület (ha) Mennyiség (t) Uniós pénzügyi támogatás (EUR) (a) (b) (c) (d) (e) (f) (g) = (b) + (e) (h) = (c) + (f) Alma Körte Alma és körte összesen Paradicsom Sárgarépa Édes paprika Uborka és apró uborka Zöldségfélék összesen Szilva Friss csemegeszőlő Kivi Egyéb gyümölcsfélék összesen Narancs Clementine Mandarin Citrom Citrusfélék összesen Őszibarack Nektarin Őszibarack és nektarin összesen Káposzta Karfiol és brokkoli Ehető gomba Bogyós gyümölcs Egyéb termékek összesen ÖSSZESEN * Minden egyes értesítéshez külön Excel munkalapot kell kitölteni.









IV. MELLÉKLET

A 10. CIKK (2) BEKEZDÉSÉNEK MEGFELELŐEN AZ ELSŐ ÉRTESÍTÉSSEL EGYÜTT MEGKÜLDENDŐ TÁBLÁZATOK (A 10. CIKK (1) BEKEZDÉSE)

TERMÉKKIVONÁSOK – EGYÉB RENDELTETÉSEK

A tagállam által az 543/2011/EU végrehajtási rendelet 79. cikke (1) bekezdésének és e rendelet 4. és 5. cikkének megfelelően meghatározott maximális támogatási összeg







Tagállam:… Dátum:…







Termék Termelői szervezet hozzájárulása (EUR/100 kg) Uniós pénzügyi támogatás (EUR/100 kg) Alma Körte Paradicsom Sárgarépa Káposzta Édes paprika Karfiol és brokkoli Uborka és apró uborka Ehető gomba Szilva Bogyós gyümölcs Friss csemegeszőlő Kivi Narancs Clementine Mandarin Citrom Őszibarack Nektarin

BE NEM TAKARÍTÁS ÉS ZÖLD SZÜRET

A tagállam által az 543/2011/EU végrehajtási rendelet 85. cikke (4) bekezdésének és e rendelet 6. cikkének megfelelően meghatározott maximális támogatási összeg







Tagállam:… Dátum:…